Freedom Radio Nigeria – Page 2 – Muryar Jama'a
by Baraka Bashir	 September 16, 2019
Afrika ta Kudu:Gwamnatin tarayya zata cigaba da dawo da yan Najeriya
Gwamnatin tarayya ta ce a gobe Talata za ta ci gaba da aikin dawo da al’ummar kasar nan mazauna kasar Afurka ta kudu wadanda kashe-kashen kin jinin baki da ke gudana …
Gwamnatin tarayya ta ce a gobe Talata za ta ci gaba da aikin dawo da al’ummar kasar nan mazauna kasar Afurka ta kudu wadanda kashe-kashen kin jinin baki da ke gudana a kasar ya tursasu tserewa.
A ranar larabar da ta gabata ne dai, wani jirgin kamfanin ‘Peace Air’ ya kawo kason farko wadanda suka kai dari da tamanin da bakwai.
Rahotanni sun ce, ya zuwa yanzu, ana saran a gobe Talata za a dawo da mutane dari uku da goma sha tara.
Ko a ranar Larabar da ta gabata, an samu jinkiri wajen jigilar mutanen sakamakon dagewa da hukumomin kasar ta Afurka ta kudu su ka yi na cewa, wasu daga cikin ‘yan Najeriyar ba su da cikakkun takardun gudanar da tafiye-tafiye.
Akalla dai ‘yan Najeriya mazauna kasar Afurka ta kudu dari shida da arba’in ne su ka yi rajista da ofishin jakadancin kasar nan da ke biranen Pretoria da Johannesburg domin dawowa gida. Wannan na zuwa ne a lokaci guda da shugaban kasar ta Afurka ta kudu Cyril Ramaphosa ya turo da wakilai zuwa wasu kasashen Afurka, ciki har da kasar nan don neman hadin kansu game da matsalar da ta faru a kasar
by Baraka Bashir	 September 10, 2019
Gwamnan Katsina ya jagoranci tawagar haduwa da takwarorinsu na Kasar Nijar
Gwamnan jihar Katsina Aminu Bello Masari ya jagoranci wata tawagar Gwamnoni don haduwa da takwarorin su na kasar jamhuriyar Niger a a garin Maradi a wani mataki na yunkurin dakile ayyukan …
Gwamnan jihar Katsina Aminu Bello Masari ya jagoranci wata tawagar Gwamnoni don haduwa da takwarorin su na kasar jamhuriyar Niger a a garin Maradi a wani mataki na yunkurin dakile ayyukan ta’addanci a kan iyakokin kasar nan.
Gwamnonin sun hada da Gwamnan jihar Zamfara Bello Matawalle da takwaransa na Sokoto Aminu Waziri Tambuwal da kuma na jihar Kebbi Atiku Bagudu.
Hakan na kunshe ne cikin wata sanarwa mai dauke da sa hannun daraktan yada labaran Gwamna Aminu Bello Masari, Abdu Labaran, inda ya ce wannan wani mataki ne na dakile ayyukan ta’addanci da suke damun yankunan su.
Sanarwar ta kuma bayyana Kananan hukumomin da ayyukan ‘yan ta’addar su ka shafa da cewa, sun hada da: Dandume da Sabuwa da Faskari da Kankara da Dan-Musa da Safana da Batsari da kuma Jibiya, wadanda kananan hukumomin ne da suke makotaka da dajin Rugu da ya kaskance maboyar ‘yan ta’adda.
Ta cikin sanarwar dai gwamna Aminu Bello Masari, ya kara da cewa, wasu bangare na jihar Maradi na daya daga cikin hanyoyin da ‘yan ta’addar ke amfani dasu wajen shigo da muggan makamai.
Wannan na zuwa ne a yayin da Gwamnan Zamfara Bello Matawalle ya sanya hannu kan yarjejeniyar aiki da jami’an tsaro da sauran Gwamnoni dake makotaka da jihar.
by Baraka Bashir	 September 9, 2019
Hukumar kula da da’ar ma’aikata zata fara tantance kadarorin gwamnan jihar Oyo
Hukumar kula da da’ar ma’aikata (CCB), ta ce, za ta fara bibiya tare da tantance kadarorin da gwamnan jihar Oyo, Seyi makinde ya gabatar gareta, domin tabbatar da gaskiyar ikirarin sa, …
Hukumar kula da da’ar ma’aikata (CCB), ta ce, za ta fara bibiya tare da tantance kadarorin da gwamnan jihar Oyo, Seyi makinde ya gabatar gareta, domin tabbatar da gaskiyar ikirarin sa, na mallakar kadarar da ta kai sama da naira biliyan arba’in da takwas.
Babban jami’in hukumar a jihar Oyo, Mr. Bisi Atolagbe ne ya bayyana haka a birnin Badun, yayin wani taron da Shugabannin hukumar na yankin kudu maso yammacin kasar nan su ka gudanar.
Ya ce, a makwanni kadan da suka wuce ne, ofishin hukumar da ke jihar Oyo ya mika da bayanan kadarorin gwamnan zuwa shalkwatarsu da ke Abuja don nazartar sa.
Sai dai Mr. Bisi Atolagbe, ya ce, za a dau tsawon lokaci ana gudanar da aikin tantancewar domn tabbatar da cewa, an yi komai bisa tsarin doka.
A watan Yuni ne dai gwamnan jihar na Oyo, Seyi Makinde, ya sanar da cewa, ya mallaki kadarorin da darajarsu su ka kai sama da naira biliyan arba’in da takwas.
by Auwal Hassan Fagge	 September 8, 2019
Wasu jami’an hukumar kula da zurga-zurgar ababen hawa ta jihar Kano KAROTA, sun jikkata wasu matasa a nan Kano bayan da suka yi musu duka da gorori a bakin danjar Kantin …
by Auwal Hassan Fagge	 September 6, 2019
Hukumar yaki da cin hanci da rashawa EFCC ta kama wasu mutane biyu a nan Kano masu suna Garba Iliyasu da Umar Iliyasu da ke gudanar da kasuwancin zamani da ake …
Hukumar yaki da cin hanci da rashawa EFCC ta kama wasu mutane biyu a
nan Kano masu suna Garba Iliyasu da Umar Iliyasu da ke gudanar da
kasuwancin zamani da ake yi wa mutane romon baka mai taken Ponzi
Scheme karkashin MGB Global Market.
Kamen na su ya biyo bayan bayanan sirri da hukumar ta tattara game da
yadda suke damfarar mutane bayan sun yi musu dadin bakin cewa akwai
gwaggwabar ribar akalla kashi 50 cikin makonni biyu da shiga kasuwancin.
Wannan dai na kunshe ne cikin wata sanarwa da babban jamiin yada labaran
hukumar Wilson Uwujaren ya fitar a yau Juma’a.
Wilson Uwujaren ya yi karin hasken cewa a lokacin da suka kama mutanen
sun kwato na’urorin kwamfiyuta da na cirar kudi wato POS da kuma wasu
takardu.
Sanarwar ta kara da cewa binciken EFCCn ya gano cewa wani mai suna
Muhammad Garba Iliyasu wanda shi ne manajan daraktan kamfanin ya
tsere, sai wasu ‘yan uwansa guda Abubakar Garba Iliyasu da Ibrahim Garba
Iliyasu da suma suka tsere, ana kuma ci gaba da nemansu.
Bayan wani samame da hukumar ta gudanar a gidan mutanen da ke Hotoro
a nan Kano, ta gano wasu bindigogi da alburusai da kuma takardun da ke
da alaka da aikata muggan laifuka.
by Auwal Hassan Fagge	 August 31, 2019
Bauran Kano Hakimin Rogo Alhaji Muhammad Maharaz,ya ce bunkasa matasa tare da Samar musu aiyyuka yi musamman ma na hannu a sana’o’i daban -daban da suka kware ko koya musu zai …
by Aisha Shehu Kabara	 August 30, 2019
Gwamnan jihar Edo Godwin Obaseki, ya ce, cikin watanni shidan farko na wannan shekara, barayin ‘Mai’ sun sace gangar mai miliyan ashirin da biyu. Gwamna Obaseki ya kuma yi kira ga …
Gwamnan jihar Edo Godwin Obaseki, ya ce, cikin watanni shidan farko na wannan shekara, barayin ‘Mai’ sun sace gangar mai miliyan ashirin da biyu.
Gwamna Obaseki ya kuma yi kira ga masu ruwa da tsaki da su tabbata sun yi duk me yiwuwa wajen ganin an dakile matsalar satar danyen mai a kasar nan.
Godwin Obaseki wanda shine shugaban kwamitin wucin gadi na majalisar kula da tattalin arziki ta kasa kan dakile matsalar satar danyen mai, ya ce, lamarin ya yi munin gaske da ya kamata kasar nan ta dau mataki don shawo kan matsalar.
Acewar sa, matukar ba a dauki matakin dakile lamarin ba, to kuwa ba ko shakka, kasar nan za ta yi asara fiye da wanda aka gani a baya, a nan gaba. Gwamnan na jihar Edo yana wannan jawabi ne wajen taron masu ruwa da tsaki da kamfanin mai na kasa (NNPC) ya shirya, a Abuja
Sufeto Janar na ‘yan sandan Nageriya Muhammad Adamu, ya ba da umarnin turawa da jirage masu saukar ungulu na rundunar a sassan kasar baki daya domin dakile matsalolin tsaro. Rahotanni sun …
Sufeto Janar na ‘yan sandan Nageriya Muhammad Adamu, ya ba da umarnin turawa da jirage masu saukar ungulu na rundunar a sassan kasar baki daya domin dakile matsalolin tsaro.
Rahotanni sun ce, jiragen na shalkwabta zasu gudanar da aiki a sassan kudu maso yammaci da kuma arewa maso yammacin kasar .
Hakan na kunshe ne cikin wata sanarwa mai dauke da sa hannun jami’in yada labaran rundunar, DCP Frank Mba.
Sanarwar ta ce jiragen masu saukar ungulu zasu rika kula da harkokin tsaro a yankunan arewa maso yammaci da kuma kudu maso yammaci wanda nan ne aka fi samun matsalolin ayyukan batagari a wannan lokacin.
A cewar sanarwar, akwai cibiya a Abuja da za ta rika kula da titin Kaduna zuwa Abuja da kuma sauran jihohi da ke yankunan arewa maso tsakiya da arewa maso yamma, sai kuma cibiyar da ke jihar Ondo wadda za ta rika kula da jihohin kudu maso yammci.
by Baraka Bashir	 August 29, 2019
Gwamnatin tarayya ta baiwa tsofafin ma’aikatan kamfanin jirgin saman na Nigeria Airways tabbacin biyan su hakokin su bayan kammala bincike. Babban sakatare a ma’aikatar kudi ta kasa Mohammed Dikwa ne ya …
Gwamnatin tarayya ta baiwa tsofafin ma’aikatan kamfanin jirgin saman na Nigeria Airways tabbacin biyan su hakokin su bayan kammala bincike.
Babban sakatare a ma’aikatar kudi ta kasa Mohammed Dikwa ne ya bayyana hakan a yayin da ya kai ziyara cibiyoyin tantance tsofafin ma’aikatan dake Lagos da nan Kano.
Wannan na kunshe cikin sanarwar da mataimakin jami’in hulda da jama’a na ma’aikatar wanda ya fitar a Abuja.
Mohammed Dikwa da yake wakilatar mataimakin babban daraktan ma’aikatar Mr Izerebu John ya ce kwamitin bincike na fadar shugaban kasa dake cigaba da gudanar da bincike ya kaddamar da fara tantance tsofafin ma’aikatan na mako guda.
Ya kara da cewar don tabbatar da tsage gaskita ne ya sanya aka fara tantace tsofafin ma’aikatan don biya su hakokin su.
by Aisha Shehu Kabara	 August 23, 2019
Jam’iyyar APC da gwamnan jihar Kano Dr. Abdullahi Umar Ganduje, sun kammala gabatar da shaidun su gaban kotun sauraran korafin zaben gwamnan jihar ta Kano a yau Juma’a. Yayin zaman kotun …